10 пъти по - бърз тест за коронавируса одобриха в САЩТой позволява да се тестват по 4128 души на ден Американските здравни регулатори одобриха нов тест за коронавирус , който ще ускори 10 пъти скоростта на тестване на пациентите в САЩ , съобщава Bloomberg . Той е разработен от фармацевтичната компания Roche Holding . Американската агенция за контрол на храните и лекарствата даде " разрешение за спешна употреба " на теста , който е достъпен и в Европа . Той позволява да се тестват по 4128 души на ден , а с досега наличните можеха да се проверяват само по 1440 . " Увеличаваме скоростта 10 пъти " , похвали се Томас Шинекер , ръководител на диагностичния отдел на швейцарската компания Roche . Тестването е от решаващо значение за ограничаване на разпространението на Covid - 19 , тъй като позволява на медиците да идентифицират заразените и да ги поставят под карантина , дори да не показват тежки симптоми на заболяването . Така ще се намали общия брой на инфекциите , което ще осигури време на фармацевтичните компании да създадат по - ефикасни средства за лечение и в крайна сметка ваксина срещу новия вирус .